શિલોંગ ભારતના ઉત્તર-પૂર્વીય રાજ્ય મેઘાલયનું પાટનગર છે. ભારતના પૂર્વોત્તરમાં વસેલું શિલોંગ હમેશાથી પ્રવાસીઓ માટે આકર્ષણનું કેન્દ્ર બનેલું છે. તેને ભારતના પૂર્વનું સ્કૉટલેન્ડ પણ કહેવામાં આવે છે. પર્વતો પર વસેલું નાનુ અને સુંદર શહેર પહેલા આસામનું પાટનગર હતું. નોંધનીય છેકે આસામથી વિભાજન બાદ મેઘાલય બન્યુ અને શિલોંગ ત્યાનું પાટનગર. લગભગ 1695 મીટરની ઉંચાઇ પર વસેલા આ શહેરમાં હવામાન હંમેશા સોહામણું રહે છે.